Publication: Magyar Közlöny
Issue: MK-2008-191 (Year: 2008, Number: 191)
Era: 2004-2010
Section: n) pontjában, valamint 101/A. §-ában, továbbá a rehabilitációs járadékról szóló 2007. évi LXXXIV. törvény 33. §
Paragraph Index: 1443

(1) bekezdésének alkalmazása során a hat egymást követõ hónap alatt elért kereseteket, jövedelmeket havonta kell – a Tny. 13. § (1) bekezdés a)–b) pontja szerint – a személyi jövedelemadóval és a járulékokkal csökkenteni, majd ezek átlagát kell a rokkantsági, baleseti rokkantsági nyugdíj megszûnésének elbírálásakor figyelembe venni. A rokkantsági, baleseti rokkantsági nyugdíjra való jogosultság nem szûnik meg, ha a folyamatos keresõ tevékenység a hat hónapot nem éri el. A rokkantsági, baleseti rokkantsági nyugdíj alapját képezõ átlagkereset kilencven százalékának növelése során azokat a rendszeres nyugdíjemeléseket kell figyelembe venni, amelyek a nyugdíjas számára folyósított rokkantsági, baleseti rokkantsági nyugdíjra is vonatkoztak. A kiegészítõ tevékenységet folytató egyéni vállalkozó esetében a kereset-vizsgálatot a 85. § (5) bekezdése szerint bejelentett kereseti, jövedelmi adatok alapján kell elvégezni.”

Source: https://magyarkozlony.hu/hivatalos-lapok/c4b56efe351ebcc60436c721a22ba7983ed6e587/dokumentumok/ffb6b9d278aaccc28f33d4c4ae8c451b158abf8a/letoltes